Alle lønmodtagere har ret til at holde 3 ugers sammenhængende ferie i perioden mellem 1. maj og 30. september. Arbejdsgiver skal så vidt muligt imødekomme sine medarbejderes ønsker til, hvornår de vil holde deres hovedferie inden for denne periode, og skal tage særligt hensyn til dem der har skolesøgende børn. Men arbejdsgiver har også mulighed for at placere hovedferien i den nævnte periode. Det kræver dog en varsling af ferien på mindst 3 måneder. En varsling af hovedferien kan for eksempel være aktuelt, hvis virksomheden holder ferielukket nogle bestemte uger hen over sommeren.